**Ministru kabineta noteikumu projekta „Grozījumi Ministru kabineta 2009.gada 17.februāra noteikumos Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu, *Euro* ieviešanas kārtības likuma (turpmāk – EIKL) 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu un 3.pielikuma 292.punktu. |
| 2. | Pašreizējā situācija un problēmas | *Finansējums*  Ministru kabineta 2009.gada 17.februāra noteikumos Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu” (turpmāk – MK noteikumi Nr.162) ir noteikts, ka darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte) projektu iesniegumu atlases pirmajā kārtā pieejamais Kohēzijas fonda (turpmāk – KF) finansējums ir 6 498 733 lati. Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”” (turpmāk – MK noteikumi Nr.824) ir noteikts, ka 3.5.2.1.1.apakšaktivitātes projektu iesniegumu atlases otrās kārtas un turpmāko kārtu ietvaros pieejamais KF finansējums ir 48 831 866 lati. Tādējādi kopējais KF finansējums 3.5.2.1.1.apakšaktivitātē ir 55 330 599 lati (78 728 350 *euro*). Līdz 09.10.2013. 3.5.2.1.1.apakšaktivitātes projektu iesniegumu atlases pirmās, otrās, trešās un ceturtās kārtas ietvaros ir noslēgti 97 līgumi par projektu īstenošanu par KF finansējumu 48 110 576,66 latiem, t. sk. pabeigti 26 projekti par KF finansējumu 11 019 502,73 latiem.  Saskaņā ar Ministru kabineta 2013.gada 15.oktobra sēdes protokola Nr.54 37.§ 3.punktu Ministru kabineta 2012.gada 8.maija sēdes protokollēmuma (prot. Nr.25 26.§) „Informatīvais ziņojums „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.gada plānošanas perioda aktivitātēs”” 7.punktā noteiktais ierobežojums attiecībā uz neatbilstību un lauzto līgumu ietvaros atbrīvoto finansējumu nav attiecināms Ekonomikas ministrijas ieviesto darbības programmas „Infrastruktūra un pakalpojumi” 3.5.2.pasākuma „Enerģētika” aktivitāšu ietvaros. Neatbilstību un lauzto līgumu, ja to ietvaros nav veikti maksājumi, atbrīvoto finansējumu 3.5.2.pasākumā „Enerģētika” var izmantot 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” ietvaros iesniegto projektu īstenošanai.  Informējam, ka darbības programmas „Infrastruktūra un pakalpojumi” ietvaros Ekonomikas ministrijas pārziņā ir finanšu līdzekļi 156,4 miljonu latu apmērā, t. sk. virssaistības 8 miljoni latu (ņemot vērā darbības programmas grozījumus, kas iesniegti Eiropas Komisijā). Tai pat laikā visu Ekonomikas ministrijas pārziņā esošo darbības programmas „Infrastruktūra un pakalpojumi” aktivitāšu ietvaros šobrīd izveidojies finansējuma pārpalikums 9,2 miljonu latu apmērā (pārpalikumi pēc projektu pabeigšanas, neatbilstoši veikti izdevumi, lauzti līgumi). Novirzot 3.5.2.pasākuma „Enerģētika” aktivitāšu finansējuma pārpalikumu 2,6 miljonu latu apmērā 3.5.2.1.1.apakšaktivitātei, neizmantotais finansējums darbības programmas „Infrastruktūra un pakalpojumi” ietvaros būs 6,6 miljoni latu. Tai pat laikā Ekonomikas ministrija informē, ka šobrīd daļai projektu īstenotāju ir grūtības saņemt aizdevumus projektu īstenošanai, kā arī, īstenojot projektus, rodas finanšu neatbilstības. Tādēļ prognozējam, ka neapgūto līdzekļu apjoms palielināsies, pārsniedzot 8 miljonus latus (kas pārsniedz šobrīd Ekonomikas ministrijai piešķirto virssaistību apjomu darbības programmas „Infrastruktūra un pakalpojumi” ietvaros). Līdz ar to, novirzot brīvo KF finansējumu 3.5.2.1.1.apakšaktivitātes piektās kārtas projektu īstenošanai, netiks radīts papildus slogs valsts budžetam.  Savukārt 3.5.2.1.1.apakšaktivitātes projektu iesniegumu atlases piektajā kārtā izsludinātais KF finansējums ir 5 150 111,66 lati, iesniegti 35 projekti par KF finansējumu 12 891 162,95 latiem. Līdz ar to piektajā kārtā iesniegto projektu apstiprināšanai KF finansējums ir nepietiekošs.  Ņemot vērā augstāk minēto, 3.5.2.1.1.apakšaktivitātes projektu iesniegumu atlases pirmās kārtas ietvaros pieejamo KF finansējuma atlikumu 204 564 latu (291 068 *euro*) apmērā jānovirza piektās kārtas ietvaros iesniegto projektu apstiprināšanai.  *Euro ieviešana*  Ņemot vērā *euro* ieviešanu no 2014.gada 1.janvāra, MK noteikumos Nr.162 minētās summas latos tiek izteiktas *euro* atbilstoši Eiropas Savienības Padomes apstiprinātam valūtas maiņas kursam 1 EUR = 0,702804 LVL. Izsakot MK noteikumos Nr.162 minētās summas *euro* valūtā, ņemti vērā EIKL 32.pantā noteiktie principi, nosakot finansējumu veselos skaitļos – privātpersonai par labu līdz veselam eiro, papildus ņemot vērā darbības programmā „Infrastruktūra un pakalpojumi” papildinājumā noteikto.  *Valsts atbalsts*  Finansējums aktivitātes ietvaros tiek piešķirt atbilstoši Valstu reģionālā atbalsta pamatnostādnēm 2007. – 2013.gadam,OV C 54, 4.3.2006 (turpmāk – pamatnostādnes). Atbalstam ir piemērojams Līgumam par Eiropas Savienības darbību (turpmāk – LESD) 107. panta 1. punkts. Eiropas Komisija ar lēmumu par valsts atbalstu N 426/2008 „Shēma centralizētās siltumapgādes sistēmu efektivitātes paaugstināšanai” (turpmāk – EK lēmums N 426/2008) attiecīgo atbalsta shēmu ir saskaņojusi. Attiecīgās valsts atbalsta shēmas viens no pamatnosacījumiem nosaka, ka atbalsta saņēmēja, proti, finansējuma saņēmēja, pašu ieguldījums ir vismaz 25 % no attiecināmajām izmaksām, un šis ieguldījums neietver nekādu atbalstu, kā arī maksimālā Eiropas Savienības Kohēzijas fonda atbalsta intensitāte ir 40 % no projekta kopējām attiecināmajām izmaksām. Ja tiek rekonstruēts siltumavots, kurā nav izmantoti atjaunojamie energoresursi, maksimāli pieļaujamā Eiropas Savienības Kohēzijas fonda finansējuma intensitāte ir 50 % no projekta kopējām attiecināmajām izmaksām. Attiecīgās prasības iekļautas MK noteikumu Nr.162 20., 23. un 24.punktos.  Latvijas Investīciju un attīstības aģentūra (turpmāk – LIAA), kas ir attiecīgās aktivitātes sadarbības iestāde un līgumslēdzējs, kā arī Ekonomikas ministrija ir konstatējusi, ka vairāki finansējuma saņēmēji ir lūguši veikt grozījumus projektu īstenošanas līgumos, paredzot, ka finansējuma nodrošināšanai projekta īstenošanai tiek piesaistīta pašvaldība, veicot ieguldījumu finansējuma saņēmēja pamatkapitālā vai arī izsniedzot galvojumu finansējuma saņemšanai kredītiestādē. Ekonomikas ministrija sadarbībā ar Finanšu ministriju ir konstatējusi, ka šāda rīcība neatbilst valsts atbalsta shēmas nosacījumiem, proti, attiecīgais pašvaldības finansējums uzskatāms par publiskiem līdzekļiem un tādejādi tiek pārkāpta prasība nodrošināt 25 % brīvu no jebkāda publiskā atbalsta.  LIAA, ņemot vērā valsts atbalsta shēmas nosacījumus, nav tiesības atbalstīt šādus finansējuma saņēmēja ierosinātos līguma grozījumus (pašvaldības ieguldījumus), kā arī gadījumā, ja finansējuma saņēmējs nav iesniedzis LIAA līguma par projekta īstenošanu grozījumu projektu, finansējuma saņēmējs pārkāpj LIAA sniegtos apliecinājumus. Attiecīgo apliecinājumu pārkāpums ir tiešā cēloņsakarībā ar finanšu korekcijas risku.  Pamatojoties uz augstāk norādīto, Ekonomikas ministrija sadarbībā ar Finanšu ministriju un Latvijas Pašvaldību savienību ir izstrādājusi MK noteikumu Nr.162 grozījumu projektu, kas nodrošinās finansējuma pieejamību saņēmējiem, iespēju realizēt projektu un sasniegt aktivitātes mērķa sasniegšanu - paaugstināt siltumenerģijas ražošanas efektivitāti, samazināt siltumenerģijas zudumus pārvades un sadales sistēmās un sekmēt fosilā kurināmā veidu aizvietošanu ar atjaunojamiem kurināmiem.  Likuma „Par pašvaldībām” 15.pants nosaka, ka viena no pašvaldību autonomajām funkcijām ir siltumapgādes organizēšana iedzīvotājiem, savukārt likums „Par sabiedrisko pakalpojumu regulatoriem” 2.panta otrā daļa nosaka, ka valsts regulē sabiedrisko pakalpojumu sniegšanu kā komercdarbību enerģētikas nozarē. Par enerģētikas nozares apakšnozarēm tiek uzskatīta arī siltumapgāde. Līdz ar to finansējuma saņēmēji ir uzskatāmi par sabiedrisko pakalpojumu sniedzējiem – pakalpojumu sniedzējiem ar vispārēju tautsaimniecisku nozīmi. Papildus norādām, ka atbilstoši MK noteikumu Nr.162 8.punktam projekta iesniegumu aktivitātes ietvaros var iesniegt tikai sabiedriskā pakalpojumu sniedzēji. Eiropas Komisijas 2011.gada 20.decembra lēmums par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums) 2.panta 1.punkts nosaka, ka šo lēmumu piemēro valsts atbalstam attiecībā uz kompensāciju par sabiedrisko pakalpojumu sniegšanu, kas piešķirta uzņēmumiem, kuriem uzticēts sniegt pakalpojumus ar vispārēju tautsaimniecisku nozīme, kā minēts LESD 106.panta 2.punktā un kas ietilpst punktā, un kas ietilpst vienā no turpmāk minētajām kategorijām.  Saskaņā ar Komisijas lēmuma preambulas 8.punktu Eiropas Savienības līmenī nav izstrādāta vienota pakalpojuma ar vispārēju tautsaimniecības nozīmi definīcija, līdz ar to dalībvalstīm ir plašas iespējas brīvi definēt, tomēr, lai uzskatītu, ka atbalsts ir saderīgs ar Eiropas Savienības iekšējo tirgu, dalībvalstīm ir jāievēro Komisijas lēmumā ietvertie nosacījumi, kas cita starpā pieļauj atbalsta intensitāti līdz 100 % no kopējām projekta attiecināmajām izmaksām un nav noteikts pienākums finansējuma saņēmējam nodrošināt, ka vismaz 25 % no projekta attiecināmajām izmaksām neietver nekādu publisko atbalstu.  Atbilstoši Komisijas lēmuma 1.pantam, lai uzskatītu, ka atbalsts tiek sniegts finansējuma saņēmējam ar vispārēju tautsaimniecības nozīmi un tas ir atbrīvots no paziņošanas prasības Eiropas Komisijai, finansējuma saņēmējam ir jānodrošina, ka:   * Kompensācijas summa nepārsniedz summu (gada summu 15 miljonus *euro*) , kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu; * saprātīga peļņa nozīmē kapitāla rentabilitātes koeficientu, kas būtu vajadzīgs tipiskam uzņēmumam, apsverot pakalpojuma ar vispārēju tautsaimniecisku nozīmi sniegšanu visā pilnvarojuma periodā, ņemot vērā riska līmeni. “Kapitāla rentabilitātes koeficients” nozīmē iekšējo peļņas normu, ko uzņēmums gūst par savu ieguldīto kapitālu pilnvarojuma periodā. Riska līmenis ir atkarīgs no attiecīgās nozares, pakalpojuma veida un kompensācijas īpašībām; * pakalpojuma ar vispārēju tautsaimniecisku nozīmi sniegšanu ir uzticēta finansējuma saņēmējam ar pašvaldības līgumu, lēmumu vai rīkojumu, kurā ir ietverts:  1. sabiedrisko pakalpojumu pienākumu saturs un ilgums; 2. uzņēmums un attiecīgā teritorija; 3. jebkādu to ekskluzīvo vai īpašo tiesību būtība; kuras uzņēmumam piešķīrusi piešķīrējiestāde; 4. kompensācijas mehānisma apraksts un aprēķināšanas, kontroles un pārskatīšanas parametri; 5. pasākumi, lai novērstu un atgūtu jebkādu pārmērīgu kompensāciju; 6. atsauce uz Komisijas lēmumu.   Ievērojot augstāk minēto, Ekonomikas ministrija ir izstrādājusi MK noteikumu Nr.162 grozījumu projektu, saskaņā ar kuru finansējuma saņēmējiem tiek dota iespēja iesniegt LIAA pieteikumu ar lūgumu pārkvalificēt piešķirto Eiropas Savienības Kohēzijas fonda finansējumu, kā valsts atbalstu komersantam, kas sniedz pakalpojumus ar vispārēju tautsaimniecisku nozīmi. Ņemot vērā Sabiedrisko pakalpojumu regulēšanas komisijas padomes 2010.gada 14.aprīļa lēmumā Nr.1/7 „Siltumenerģijas apgādes pakalpojumu tarifu aprēķināšanas metodika” ietverto metodoloģiju, Ekonomikas ministrija ir noteikusi, ka finansējuma saņēmēja, kas sniedz pakalpojumus ar vispārēju tautsaimniecības nozīmi saprātīgas peļņas apmērs ir kapitāla rentabilitātes koeficents, kas nepārsniedz 10 %, proti, neto ienākumu apjoms nepārsniedz 10 % no pamatkapitāla apmēra. Tādejādi finansējuma saņēmējiem, kas atbilst augstāk norādītajām prasībām, iesniedzot LIAA pierādījumus, ir tiesības lūgt piešķirto valsts reģionālo atbalstu pārkvalificēt uz valsts atbalstu sabiedrisko pakalpojumu sniedzējiem ar vispārēju tautsaimniecisku nozīmi.  Atbilstoši Komisijas lēmuma 10.pantam, kā arī, kā tas izriet no Komisijas lēmuma preambulas 31.punkta, šo lēmumu var piemērot arī atbalsta shēmai, kas ieviesta pirms Komisijas lēmuma spēkā stāšanās brīža: gan atbalsta shēmām, kas ieviestas pirms šā lēmuma spēkā stāšanās, kas bija saderīgas ar iekšējo tirgu un atbrīvotas no paziņošanas prasības saskaņā ar Lēmumu 2005/842/EK, gan atbalstam, kas ieviests pirms šā lēmuma stāšanās spēkā un kas nebija saderīgs ar iekšējo tirgu un atbrīvots no paziņošanas prasības saskaņā ar Lēmumu 2005/842/EK, bet kas atbilst šajā lēmumā paredzētajiem nosacījumiem. Ņemot vērā, ka Komisijas lēmums ir stājies spēkā 2012.gada 31.janvārī, prasība par atsauci uz Komisijas lēmumu, ir obligāta līgumos, kas noslēgti pēc 2012.gada 31.janvāra jeb no Komisijas lēmuma spēkā stāšanās datuma. Norādām, ka Komisijas lēmuma 10.pants paredz, ka Komisijas lēmuma nosacījumi jāpārņem līdz 2014.gada 31.janvārim (divu gadu laikā kopš Komisijas lēmuma spēkā stāšanās datuma) un no 2014.gada 31.janvāra visos sabiedriskas nozīmes pakalpojumu sniegšanas deleģējuma gadījumos jāievēro nosacījumi, kas izvirzīti Komisijas lēmumā. Attiecīgi finansējuma saņēmējam, kurš sniedz sabiedriskas nozīmes pakalpojumu, ir pienākums Komisijas lēmuma prasības iestrādāt deleģējuma līgumos līdz 2014.gada 31.janvārim. Līdz ar to, lai LIAA būtu iespējams pārkvalificēt finansējuma atbilstoši Komisijas lēmumam, finansējuma saņēmējam ir jāiesniedz LIAA ne tikai sākotnējais pilnvarojuma lēmums, bet arī lēmums, kas atbilst Komisijas lēmuma prasībām.  Pamatojoties uz augstāk norādīto, lai izvairītos, ka daļa no projektiem netiek īstenoti privātā finansējuma nepietiekamības dēļ un tiek sasniegti mērķi, kas iekļauti Latvijas enerģētikas nozares attīstības pamatnostādnēs, MK noteikumu Nr.162 grozījumu projekts paredz iespēju jau piešķirto valsts atbalstu uzskatīt par kompensāciju par sabiedriskajiem pakalpojumiem, kuriem uzticēts sniegt pakalpojumus ar vispārēju tautsaimniecisku nozīmi, ievērojot augstāk norādītos nosacījumus. Augstāk minēto leģitimizē Komisijas lēmuma 3.pants, skatot to visu Komisijas lēmuma ietverto tiesību normu sistēmā, it sevišķi ņemot vērā tā preambulas 31.punktu.  Ekonomikas ministrijas izstrādātie grozījumi ir vērsti uz pašreizējo projektu īstenošanas kārtību un ar grozījumiem noteiktais regulējums tiks piemērots uz finansējuma saņēmējiem, kas uz grozījumu projektā ietvertā regulējuma spēkā stāšanās brīdi jau būs iesnieguši projektu iesniegumus un ar daļu LIAA būs noslēgusi civiltiesiskus līgumus par projekta īstenošanu. Tādejādi, lai nodrošinātu, ka attiecīgās normas tiks ievērotas LIAA, saņemot finansējuma saņēmēja iesniegumu pārskatīt valsts atbalsta shēmu, ierosinās veikt grozījumus noslēgtajos līgumos atbilstoši spēkā esošajam tiesiskajam regulējumam.  Ekonomikas ministrija ir izvērtējusi iespējamos riskus, kas saistīti ar finansējuma saņēmēja tiesiskās paļāvības principa un tiesiskās noteiktības principa pārkāpumiem, ierosinot grozījumus MK noteikumos Nr.162. Ierosinātie grozījumi ir tiešā cēloņsakarībā ar nepieciešamību veikt grozījumus jau nodibinātās attiecībās, proti, jaunās normas tiks piemērotas uz jau nodibinātām un turpinātām tiesiskām attiecībām. Tomēr tiem piemitīs brīvprātīgs raksturs, proti, tikai tie finansējuma saņēmēji, kuri vēlēsies pārkvalificēt piešķirto atbalstu, būs nepieciešams veikt grozījumus līgumā par projekta īstenošanu.  Atbilstoši demokrātiskas republikas jēdzienam valsts pienākums savā rīcība ir ievērot tiesiskas valsts pamatprincipus, tai skaitā tiesiskās paļāvības un tiesiskās noteiktības principus. Ekonomikas ministrija norāda, ka atbilstoši Augstākās tiesas Senāta Administratīvo lietu departamenta 2011.gada 24.novembra spriedumam SKA – 708/2011 attiecīgo principu pastāvēšana neizslēdz valsts iespēju grozīt pastāvošo tiesisko regulējumu. Grozot tiesisko regulējumu, valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies paļāvība. Tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts (sk. Satversmes tiesas 2010.gada 6.decembra sprieduma lietā Nr.2010-25-01 4.punktu).  Noteikumu projekts sniedz risinājumu tiem finansējuma saņēmējiem, kuriem nav iespējams iegūt privātos līdzekļus projekta īstenošanai bez papildus pašvaldības atbalsta, kas ir attaisnojami ar visas sabiedrības interešu aizsardzību,  Pamatojoties uz augstāk minēto, Ekonomikas ministrija secina, ka objektīvi pastāv steidzams un sevišķi nepieciešams grozījumu izdošanas mērķis, ar kuru būtu attaisnojama tiesiskās noteiktības ierobežošana.  Noteikumu projektā iekļautās prasības uzskatāmas par finansējuma saņēmējiem labvēlīgākām un ir atbalstāmas jau uz nodibinātām tiesiskajām attiecībām ar nosacījumu, ka finansējuma saņēmējs tam ir piekritis.  Papildus Ekonomikas ministrija norāda, ka, ņemot vērā, ka ar noteikumu projektu tiek radīti finansējuma saņēmējiem labvēlīgāki nosacījumi, personām, kas nav iesniegušas projektu iesniegumus, nav radušās nekādas tiesības saistībā ar projekta īstenošanu un nav pierādījumu par personu tiesību aizskārumu, līdz ar to tiesiskās paļāvības principa aizskārums attiecībā uz attiecīgajām personām nav konstatējams. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts paredz:   1. Noteikt, ka 3.5.2.1.1.apakšaktivitātes projektu iesniegumu atlases pirmās kārtas ietvaros īstenotos projektus līdzfinansē no KF līdzekļiem 8 955 796 *euro* apmērā un finansējuma saņēmēju nodrošinātais līdzfinansējuma kopējais apjoms projektu īstenošanai nav mazāks par 8 955 796 *euro.* 2. MK noteikumos Nr.162 minētās summas latos tiek izteiktas *euro* atbilstoši Eiropas Savienības Padomes apstiprinātam valūtas maiņas kursam 1 EUR = 0,702804 LVL. 3. Iekļaut pienākumu LIAA nodrošināt uzraudzību par Komisijas lēmuma prasību ievērošanu. 4. Valsts atbalsts aktivitātes ietvaros var tikt piešķirts gan atbilstoši Pamatnostādnēm, gan Komisijas lēmumam. 5. Tiesības finansējuma saņēmējam līdz 2014.gada 31.decembrim ierosināt līguma par projekta īstenošanu grozījumus, lai nodrošinātu, ka atbalsts visā projekta īstenošanas laikā tiek piešķirts saskaņā ar Komisijas lēmumu. 6. Pienākumu finansējuma saņēmējam nodrošināt, ka kapitāla atdeves rādītājs piecus gadus pēc projekta īstenošanas nav lielāks par 10 %. Kapitāla atdeves rādītājs ir komercsabiedrības iepriekšējā pārskata gada neto peļņas attiecība pret pamatkapitālu. Finansējuma saņēmējam ir pienākums nodrošināt, ka robežvērtība nepārsniedz vidējo svērto rādītāju divu gadu periodā. 7. Nosacījumus atbilstoši Komisijas lēmumam, lai uzskatītu par valsts atbalstu sabiedrisko pakalpojumu sniedzējiem ar vispārēju tautsaimniecisku nozīmi par saderīgu ar Eiropas Savienības iekšējo tirgu un atbrīvotu no paziņošanas. 8. Pienākumu finansējuma saņēmējam, kuram tiek piešķirts atbalsts kā sabiedrisko pakalpojumu sniedzējam ar vispārēju tautsaimniecisku nozīmi, 10 gadus uzglabāt dokumentus kas pierāda, ka piešķirtais valsts atbalsts atbilst MK noteikumu Nr.162 prasībām. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Siltumenerģijas lietotāji, pašvaldības, komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 3.5.2.1.1.apakšaktivitātes projektu iesniegumu atlases pirmajā kārtā pieejamais KF finansējums ir 8 955 796 *euro*. Tiesību akta projektā paredzētie grozījumi veicinās ES fondu finansējuma apguvi, kā arī neradīs papildus slogu valsts budžetam. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2013. | | Turpmākie trīs gadi (tūkst. latu) | | |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi saistībā ar pāreju uz *euro* (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta noteikumu projekts „Grozījumi Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām””. |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar tiesību akta projektu piemēro Komisijas lēmuma prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Tiesību akta projektā paredzētās izmaiņas 3.5.2.1.1.apakšaktivitātes ietvaros netiek uzskatītas par esoša atbalsta izmaiņām (KF finansējuma palielinājums nepārsniedz 20 % no apstiprinātā shēmas kopējā budžeta atbilstoši EK lēmumam SA.34681, neparedz esošas atļautas atbalsta shēmas pagarinājumu par laiku līdz sešiem gadiem ar budžeta palielinājumu vai bez tā, kā arī neparedz stingrāku kritēriju noteikšanu atļautas atbalsta shēmas piemērošanai, atbalsta intensitātes samazinājumu vai attaisnoto izdevumu samazinājumu, kā arī ir saskaņā ar EK lēmumu N 426/2008, un par tām nav jāpaziņo Eiropas Komisijai saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (EK) Nr.659/1999, ar kuru nosaka sīki izstrādātus noteikumus EK līguma 93.panta piemērošanai, Nr.794/2004 4.panta 1. un 2.punktu. Iekļautie papildinājumi ir attiecināmi uz paralēlu atbalsta shēmu sabiedrisko pakalpojumu sniedzējiem, kas pakalpojumus ar vispārēju tautsaimniecisku nozīmi atbilstoši Komisijas lēmumam, kas nav paziņojams Eiropas Komisijai.  Tiesību akta projektā ievēroti nosacījumi attiecībā uz atbalsta saderību ar ES iekšējo tirgu un atbrīvošanu no paziņošanas, kas ir piemērojami saskaņā ar Padomes Regulu (EK) Nr.659/1999. |

|  |  |  |  |
| --- | --- | --- | --- |
| 1.tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V. sadaļas 1.punkta ietvaros | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas lēmuma 2.panta 1.punkta a)apakšpunkts  Komisijas lēmuma 2.panta 2.punkts  Komisijas lēmuma 4.panta a)apakšpunkts  Komisijas lēmuma 4.panta b) apakšpunkts  Komisijas  lēmuma 4.panta c)apakšpunkts  Komisijas  lēmuma 4.panta d)apakšpunkts  Komisijas  lēmuma 4.panta e)apakšpunkts  Komisijas  lēmuma 4.panta f)apakšpunkts  Komisijas  lēmuma 5.panta 5.punkts | Tiesību akta projekta 9.punktā izteiktais MK noteikumu Nr.162 68.1.apakšpunkts.  Tiesību akta projekta 9.punktā izteiktais MK noteikumu Nr.162 68.2.3.apakšpunkts.  Tiesību akta projekta 9.punktā izteiktais MK noteikumu Nr.162 68.2.1., 68.2.2. un 68.2.3.apakšpunkts.  Tiesību akta projekta 9.punktā izteiktais MK noteikumu Nr.162 68.2.5.apakšpunkts.  Tiesību akta projekta 9.punktā izteiktais MK noteikumu Nr.162 68.2.6.apakšpunkts.  Tiesību akta projekta 9.punktā izteiktais MK noteikumu Nr.162 68.2.4.apakšpunkts.  Tiesību akta projekta 9.punktā izteiktais MK noteikumu Nr.162 68.2.4.apakšpunkts.  Tiesību akta projekta 9.punktā izteiktais MK noteikumu Nr.162 68.2.7.apakšpunkts.  Tiesību akta projekta 9.punktā izteiktais MK noteikumu Nr.162 69.punkts. | ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā.  ES tiesību akta vienības tiek ieviestas pilnībā. | Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības.  Minētās projekta vienības neparedz stingrākas prasības nekā ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | - | | |
| Cita informācija | Nav. | | |

|  |  |  |  |
| --- | --- | --- | --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros | |
|  | | | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | | Projekts šo jomu neskar. |
|  |  | |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta valsts aģentūras „Latvijas Investīciju un attīstības aģentūra” esošo funkciju ietvaros. Ekonomikas ministrija vērš uzmanību, ka LIAA, ieviešot augstāk minēto atbalsta shēmu komersantam, kas sniedz pakalpojumus ar vispārēju tautsaimniecisku nozīmi, būs pienākums atbilstoši Komercdarbības atbalsta kontroles likuma 21.1pantam iesniegt informāciju Finanšu ministrijā par sniegto valsts atbalstu sabiedrisko pakalpojumu sniedzējam ar vispārēju tautsaimniecisku nozīmi. LIAA attiecīgo pienākumu būs iespējams izpildīt, ja tai būs nodrošināts finansējums attiecīgo funkciju īstenošanai, par ko ir jāpanāk vienošanās ar Finanšu ministriju. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas VI sadaļa – projekts šīs jomas neskar.

Ekonomikas ministrs D.Pavļuts

Vīza: valsts sekretārs J.Pūce

25.10.2013 16:14

L.Mičule

67013093, [Liga.Micule@em.gov.lv](mailto:Liga.Micule@em.gov.lv)